Diari Oficial de la Generalitat Valenciana


Sumari del DOGV 5603, del 20-09-2007 (2007/10902)

Informació pública de la suspensió de l'atorgament de llicències de parcel·lació, demolició, edificació i reforma, en relació amb l'immoble de l'antiga ermita de Sant Elies i Santa Anna.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5603

Data del DOGV
:   20-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10691


Data del document
:   02-08-2007

Organisme emissor
:   Ajuntament de l'Eliana

Tipus de document
:   Informació Pública

Descriptors 

:   * Eliana, l'
    * pla d'urbanisme
    * administració local

Informació pública de la suspensió de l'atorgament de llicències de parcel·lació, demolició, edificació i reforma, en relació amb l'immoble de l'antiga ermita de Sant Elies i Santa Anna. [2007/10450]  
Marta Andrés Peiró, alcaldessa accidental de l'Ajuntament de l'Eliana (València), fa saber:   
Que l'Ajuntament en Ple, en sessió celebrada amb caràcter ordinari el dia 26 de juliol de 2007, va acordar:  
Suspendre l'atorgament de llicències de parcel·lació, demolició, edificació i reforma, en relació amb l'immoble descrit en el Catàleg de Béns i Espais Protegits de l'Homologació de Normes Subsidiàries de l'Eliana, en la fitxa amb el número 5, l'antiga ermita de Sant Elies i Santa Anna, a fi d'estudiar el nivell de protecció i intervenció més coincident amb les característiques d'este. L'immoble indicat és el situat al carrer de l'Ave Maria, núm. 6.  
Esta suspensió potestativa tindrà el termini màxim d'un any, a comptar des de la publicació d'este acord en el Diari Oficial de la Comunitat Valenciana, sense perjudici del termini de suspensió automàtica que comporta la resolució, per la qual cosa es convoca el període d'informació pública de la nova ordenació, si és el cas.  
La present suspensió comporta la interrupció del procediment d'atorgament de llicències i d'acords d'aprovació de programes, presentats amb anterioritat a la publicació d'este acord, si n'hi ha.  
Contra el present acord, que posa fi a la via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir del dia següent a la recepció de la present notificació; potestativament, podreu interposar recurs de reposició davant del mateix òrgan que ha dictat l'acord que se us notifica, en el termini d'un mes, comptat a partir de l'endemà de la data de la present notificació, sense perjudici que pugueu interposar-se qualsevol altre recurs que es considere procedent. Interposat recurs potestatiu de reposició, no podrà interposar-se el contenciós fins que siga resolt expressament el primer o s'haja produït la desestimació presumpta d'este, la qual cosa tindrà lloc una vegada transcorregut el termini d'un mes des de la interposició. Tot això de conformitat amb el que establix la Llei 29/1998, de 13 de juliol, Reguladora de la Jurisdicció Contenciosa Administrativa i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'Eliana, 2 d'agost de 2007.- L'alcaldessa accidental: Marta Andrés Peiró.